CELEX: 32003L0052
Language: sl
Date: 2003-06-18 00:00:00
Title: Direktiva 2003/52/ES evropskega parlamenta in Sveta z dne 18. junija 2003 o spremembi Direktive 95/2/ES glede pogojev za uporabo živilskega dodatka E 425 konjakBesedilo velja za EGP.

Pomembno pravno obvestilo

|

32003L0052

Uradni list L 178 , 17/07/2003 str. 0023 - 0023

		Direktiva 2003/52/ES Evropskega parlamenta in Svetaz dne 18. junija 2003o spremembi Direktive 95/2/ES glede pogojev za uporabo živilskega dodatka E 425 konjak(Besedilo velja za EGP)EVROPSKI PARLAMENT IN SVET EVROPSKE UNIJE STA —ob upoštevanju Pogodbe o ustanovitvi Evropske skupnosti in zlasti člena 95 Pogodbe,ob upoštevanju predloga Komisije [1],ob upoštevanju mnenja Evropskega ekonomsko-socialnega odbora [2],v skladu s postopkom, določenim v členu 251 Pogodbe [3],ob upoštevanju naslednjega:(1) Direktiva 95/2/ES Evropskega parlamenta in Sveta z dne 20. februarja 1995 o živilskih dodatkih razen barvil in sladil [4] dovoljuje uporabo živilskega dodatka konjak E 425 v živilih pod nekaterimi pogoji.(2) Komisija je sprejela ukrepe za začasno ustavitev dajanja na trg želeja v mini kupah, ki vsebuje konjak E 425, ker je bilo ugotovljeno, da je nevaren, saj je v tretjih državah povzročil smrt več otrok in starejših oseb zaradi zadušitve.(3) Nekateri proizvajalci želeja v mini kupah priznavajo tveganje za zdravje ljudi s pritrditvijo opozorila na embalažo hrane, ki poudarja tveganje za otroke in starejše.(4) Na podlagi podatkov držav članic, ki so sprejele ukrepe na nacionalni ravni, je mogoče skleniti, da je žele v mini kupah, ki vsebuje konjak E 425, življenjsko nevaren. Razlogi, da predstavlja žele v mini kupah resno tveganje za zdravje ljudi, so poleg oblike in velikosti tudi kemijske in fizikalne lastnosti konjaka.(5) V obravnavanem primeru opozorilo na oznaki ne zadošča za varovanje zdravja ljudi, zlasti kar zadeva otroke.(6) Treba je spremeniti pogoje za uporabo konjaka E 425 glede uporabe v sladkornih izdelkih iz želeja, vključno z želejem v mini kupah.(7) Direktivo 95/2/ES je torej treba v skladu s tem spremeniti –SPREJELA NASLEDNJO DIREKTIVO:Člen 1V Prilogi IV k Direktivi 95/2/ES v vrstici za E 425: Konjak: (i) konjak gumi (ii) konjak glukomanan se besedilo "živila na splošno (razen tistih iz člena 2(3))" nadomesti z besedilom "živila na splošno (razen tistih iz člena 2(3) in sladkorni izdelki iz želeja, vključno z želejem v mini kupah)".Člen 2Države članice sprejmejo zakone in druge predpise, potrebne za uskladitev s to direktivo, do 17. januarja 2004. O tem takoj obvestijo Komisijo.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.Člen 3Ta direktiva začne veljati na dan objave v Uradnem listu Evropske unije.Člen 4Ta direktiva je naslovljena na države članice.V Luxembourgu, 18. junija 2003Za Evropski parlamentPredsednikP. CoxZa SvetPredsednikG. Drys[1] UL C 331 E, 31.12.2002, str. 124.[2] UL C 85, 8.4.2003, str. 39.[3] Mnenje Evropskega parlamenta z dne 11. februarja 2003 (še ni objavljeno v Uradnem listu) in Sklep Sveta z dne 19. maja 2003.[4] UL L 61, 18.3.1995, str. 1. Direktiva, kakor je bila nazadnje spremenjena z Direktivo 2001/5/ES (UL L 55, 24.2.2001, str. 59).--------------------------------------------------